Språkunder

Språkunder er ifølge trosforestillinger innen pinsebevegelsen og andre kristne retninger det gudommelige under at mennesker, angivelig inspirert av Den hellige ånd, snakker et fremmed språk uten fra før å kunne språket. Også tungetale, påstått guddommelig inngitt tale med uforståelige ord, kan regnes som «språkunder».

Eksempler 
Det er en mengde påståtte «språkundre» i pinsebeveglsens historie og forkynnelse, deriblant disse eksemplene:
Da brahmakvinnen Pandita Ramabai i 1904 hørte om vekkelsen i Wales, skal det ha brutt ut en tilsvarende kristen omvendelse ved jenteskolen som hun drev i Mukti i India. 700 jenter ble «åndsdøpte» og fylt av Den hellige ånd. Flere av jentene skal ha talt i tunger på fremmede språk, deriblant britisk-engelsk uten indisk aksent samt hebraisk, gresk og sanskrit.Korsets Seier· «De priste Gud på perfekt engelsk!»  9. juni 2006, side 13.
Under vekkelsen i Wales 1904-1905 ble mennesker «åndsdøpte» og fikk tungetale. Det fortelles om unge menn og kvinner som pratet gammelwalisisk i tunger uten at de tidligere kunne dette utdødde språket.Johansen, Oddvar. 2006. 150.000 søkte frelse i Wales.  Korsets Seier, 9. juni 2006, side 12-13.
Da Gaston Barnabas Cashweld fra North Carolina ble «åndsdøpt» som 44-åring under vekkelsen i Azusa street i 1906, kunne han «i ånden» snakke flytende tysk uten at han tidligere hadde lært seg dette språket.Johansen, Oddvar. 2006. Misjonærer på enveisbillett.  Korsets Seier, 2. juni 2006, side 30-31.
Jennie Evans Moore som ikke kunne spille piano, spilte likevel og sang på fransk, spansk, latin, gresk, hebraisk og hindustani under vekkelsen i Azusa street.lag%201920.pdf Refleks-publishing: Pinsebevegelsen i USA fram til 1920 side 6-7.

 Se også 
 Tungetale
 Åndsdåp

 Referanser 

Kategori:Kristen teologi